Kedves Kollégák!

A DRE Lelkésztovábbképző Intézete szeretettel várja a kerületben szolgáló lelkipásztorokat 2019 őszén is az alábbi kurzusokra:

**1./ A LELKÉSZHÁZASSÁGOK HATÁSA A GYÜLEKEZETRE – A GYÜLEKEZETI SZOLGÁLAT HATÁSA A LELKÉSZHÁZASSÁGOKRA**

**Előadók: Lovas András, Zámbó András, Zámbó Hajnalka**

*„Nagy dolog, hogy felépült a templom, ilyen szépen megnőtt a gyülekezet, és ti nem váltatok el!...”* Cseri Kálmán így kommentálta az egyik látogatásakor a helyzetünket a káposztásmegyeri gyülekezetben. Biztosan sok negatív példát látott, ahol az Isten országa frontján való szolgálat közben elvérzett a lelkipásztorok házassága. Minden házasság veszélyben van – különösen a lelkipásztoroké, ezért különleges figyelmet és törődést igényel ez az intézmény. Még élesebb a borotvaél, ha a házastárs nem lelkész, sőt, saját hivatása is van.

A kurzus célja a házasságok hivatás-tisztázása, jelenlegi állapotának felmérése és Isten tervéhez igazítása. A képzés 6 blokkból áll, amelyben egy felvezető előadás vagy esetismertetés, páros és csoportos munka – személyes és közös reflexió történik.

* Elhívásunk: külön-külön és együtt, házaspárként.
* Őszinte kommunikáció egymás között: mikor mire van szükségem?
* Konfliktusaink és kríziseink: kommunikáció és megbocsájtás
* Személyes és közös spiritualitás
* Mi és a gyülekezet, avagy határtartás, de hogyan?
* Szintézis: elhívásunk újra(meg)fogalmazása

**IDŐPONT: 2019. szeptember 29. – október 2. ( vasárnap délutántól szerda ebédig)**

HELYSZÍN: Balatonszárszó, Evangélikus Konferencia-központ

KREDIT: 24

REGISZTRÁCIÓS DÍJAK:

Lelkipásztoroknak: 9.000.-Ft/ kurzus

Lelkipásztorok házastársainak: 9.000.- Ft/ kurzus

Lelkészgyerekeknek: ingyenes 14 éves korig

**Jelentkezési határidő és cím: 2019. szeptember 23.**

**szabog@raday28.hu**

**2./ A MAGYAR REFORMÁTUS EGYHÁZ**

**A XVII. SZÁZADBAN**

**Előadó: Kiss László**

A korszak tárgyalását a tizenöt éves háborúval kezdjük. Végiglépkedünk

a királyok és fejedelmek intézkedésein, a hit szabadságáért folytatott küzdelem

állomásain, a nemzetközi helyzet összefüggéseivel együtt értelmezve azokat.

Közelebbről megnézzük, hogyan járult hozzá a protestantizmus a maga szellemi felhajtóerejével a magyar tudományossághoz.

A lelkipásztori és gyülekezeti hasznosíthatóságot szolgálva betekintünk az egyházközségek, a hívek és a tiszteletesek életébe, az egyház gazdasági viszonyaiba. A fellelhető prédikációk és kegyességi irodalom alapján megpróbálunk képet alkotni a kegyességi élet változásának ívéről a reformáció kora és a korszakunk vége között.

**IDŐPONT: 2019. november 4 - 7. (hétfő déltől csütörtök délig)**

HELYSZÍN: Mátraháza

KREDIT: 24

REGISZTRÁCIÓS DÍJ: 6.000.-FT

**Jelentkezési határidő és cím: 2019. október 30.**

**szabog@raday28.hu**

**3./ AZ IGEHIRDETÉS KORUNKBELI KIHÍVÁSAI**

**Előadók:**

**Literáty Zoltán, Lovas András, Balog Zoltán, Hős Csaba**

**Tervezett program:**

**Hétfő**

14:00-14:45 Első lépések a hatékony továbbképzés irányába. Bemutatkozás, célok megfogalmazása

15:00-16:15 Elhívás a kihívások között. Feszültségek a prédikálás praxisában. (Interaktív csoportfoglalkozás – vezeti: Literáty Zoltán lelkipásztor)

16:30-18:00 A kommunikáció kihívásai. Beszélj úgy, hogy megértsék. (Alkotó csoportfoglalkozás – vezeti: Literáty Zoltán lelkipásztor)

19:00 Áhítat és megbeszélés (Feedback módszerek gyakorlása. Vezeti: Literáty Zoltán lelkipásztor). Imaközösség.

**Kedd**

9:00 Áhítat és megbeszélés (Feedback módszerek gyakorlása. Vezeti: Literáty Zoltán lelkipásztor). Imaközösség.

10:00 Misszió az igehirdetésben – igehirdetés a misszióban. Előadó: Lovas András lelkipásztor.

11:00 Az előadás megbeszélése.

14:30 Alkotó csoport 1. Egy missziói prédikáció exegézise és felépítés (Alkotó munka 3-4 fős csoportokban egy-egy választható ÓSZ/ÚSZ textus alapján)

16:30 Alkotó csoport 2. A missziói prédikáció kidolgozása (Alkotó munka 3-4 fős csoportokban egy-egy választható ÓSZ/ÚSZ textus alapján)

19:00 Áhítat és megbeszélés (Feedback módszerek gyakorlása. Vezeti: Literáty Zoltán lelkipásztor). Imaközösség.

**Szerda**

9:00 Áhítat és megbeszélés (Feedback módszerek gyakorlása). Imaközösség.

10:00 Politikai és/vagy társadalmi jelenségek a szószéken. Előadó: Balog Zoltán lelkipásztor.

11:00 Az előadás megbeszélése.

16:00 Alkotó csoport. Prédikációvázlat készítése egy kényes társadalmi (politikai/etikai/gazdasági stb.) kérdés témájában. (Alkotómunka 3-4 fős csoportokban)

19:00 Áhítat és megbeszélés (Feedback módszerek gyakorlása. Vezeti: Literáty Zoltán lelkipásztor). Imaközösség.

**Csütörtök**

9:00 Áhítat és megbeszélés (Feedback módszerek gyakorlása. Vezeti: Literáty Zoltán lelkipásztor). Imaközösség.

10:00 A prédikálás zsákutcáinak elkerülése. Teológiai és gyakorlati tévutak felismerése. Előadó: Hős Csaba lelkipásztor.

11:00 Az előadás megbeszélése.

12:00 A továbbképzés lezárása. A kitűzött és az elért célok összevetése. Vezeti: Literáty Zoltán.

**IDŐPONT: 2018. november 4–7. ( hétfő déltől csütörtök délig)**

HELYSZÍN: Mátraháza

KREDIT: 24

REGISZTRÁCIÓS DÍJ: 6.000.-FT

**Jelentkezési határidő és cím: 2019. október 30.**

**szabog@raday28.hu**

**4./ A SPIRITUÁLIS ÖNGONDOSKODÁS LEHETŐSÉGEI A LELKIPÁSZTORI SZOLGÁLATBAN,**

**AVAGY A LELKÉSZ IS EMBER**

**Előadók:**

**Karsay Eszter**

**Morva Ákos**

**Kovács Enikő**

Lelkipásztori szolgálatunk terhei rendkívül jelentősek, ezért a kurzus kifejezetten a spirituális öngondoskodás lehetőségeit, módozatait veszi számba és ad biblikus, valamint kifejezetten gyakorlati útmutatást a mindennapokhoz ezen a téren. A résztvevők részletesen foglalkoznak a testi-lelki egészség megőrzésének fontosságával, a lelki egyensúly megtartásának módozataival, a munkatársi közösség megtartó erejének hatékonyságával, az ún. „én idő” kialakításának lehetőségeivel, a kiégés megelőzésével. A képzés jellege: kiscsoportos műhelymunka és rekreáció.

Erre a kurzusra kifejezetten azokat a lelkipásztor kollégákat várjuk, akik nyitottak a saját életükben is a változtatásra, és nem szeretnének idő előtt sem „elégni”, sem kiégni a lelkészi szolgálatban.

**IDŐPONT: 2019. november 25–28. (hétfő déltől csütörtök délig)**

HELYSZÍN: Galyatető

KREDIT: 24

REGISZTRÁCIÓS DÍJ: 6.000.-FT

**Jelentkezési határidő és cím: 2019. november 10.**

**szabog@raday28.hu**

**5./ KONFLIKTUSHELYZETEK A LELKIPÁSZTORI SZOLGÁLATBAN**

**Előadók:**

**Morva Ákos, Sóskúti Zoltán, Kovács Enikő, Szabó Gabriella**

*„A felülről való bölcsesség először is tiszta, azután békeszerető, méltányos, engedékeny, irgalommal és jó gyümölcsökkel teljes, nem részrehajló és nem képmutató” (Jak. 3:17)*

A kurzus során áttekintjük, melyek a gyülekezeti lelkészek leggyakoribb külső és belső konfliktushelyzetei, hogyan alkalmazható konkrét helyzetekben a „felülről való bölcsesség” ezekben a szituációkban.

Közösen tanulmányozzuk Jézus és Pál apostol tipikus konfliktushelyzeteit, ill. azok megoldási módjait, majd minden résztvevő feltérképezheti eddigi személyes konfliktuskezelési stílusát, részletesen rávilágítva saját erőforrásaira.

A lelkészi szolgálatot kifejezetten érintő konfliktushelyzetek sajátosságait közösen tekintjük át, majd kidolgozzuk a saját adottságainknak megfelelő megoldási módokat. Ebben segítségünkre lesz a mediáció és az együttműködő kommunikáció számos eszköze, metódusa is.

A kurzus módot ad arra, hogy egy kolléga által felvázolt aktuális konfliktushelyzetet a csoport közösen vizsgáljon át, majd a „felülről való bölcsesség” útmutatásai alapján adjon szempontokat a megoldáshoz.

A kurzus jellege: kifejezetten gyakorlati jellegű, intenzív, kiscsoportos munka.

**IDŐPONT: 2019. szeptember 29. – október 2. ( vasárnap délutántól szerda ebédig)**

HELYSZÍN: Balatonszárszó, Evangélikus Konferencia-központ

KREDIT: 24

REGISZTRÁCIÓS DÍJ: 9.000.-Ft/fő/kurzus

**Jelentkezési határidő és cím: 2019. szeptember 23.**

**szabog@raday28.hu**

ÖSZTÖNDÍJ-LEHETŐSÉG HOLLANDIÁBAN LELKIPÁSZTOROK RÉSZÉRE:

A Fundament / Iránytű Alapítvány felhívása lelkipásztoroknak:

Az alapítvány egyik kerettevékenysége a magyar nyelvterületről érkező közép- és kelet-európai lelkipásztorok tanulmányainak segítése a Kampeni Református Teológiai Akadémián. Bővebb információk: www.stichting-fundament.nl

Pályázni lehet minden olyan lelkipásztornak, aki hollandiai tanulmányokban részt kíván venni Kampenben. A tanulmányi lehetőség mellett egyúttal a létfenntartással és a lakhatással járó költségek térítését is finanszírozza az alapítvány. Ha valaki családosan szeretne tanulmányokat folytatni, ez a finanszírozás a családra is vonatkozik, valamint a gyermekek iskoláztatását is biztosítják.

**További részletes információ kérhető: dr. Jaap Doedens**

**jaapdoedens@gmail.com**

-----------------------------------------------------------------------------------------------------------------

Kérjük, hogy a regisztrációs díjat az alábbi számlaszámra utalja át a kurzus címének és időpontjának megjelölésével: Dunamelléki Református Egyházkerület: 10405004-00026929-00000006

Jelentkezési lap letölthető: [www.raday28.hu/lelkesztovabbkepzes](http://www.raday28.hu/lelkesztovabbkepzes). A kitöltöttjelentkezési lapot elektronikus formában várjuk vissza: szabog@raday28.hu

Budapest, 2019. augusztus 27.

 Köszöntéssel:

Szabó István

 püspök